cyanic-selkie/wikianc huggingface dataset:
Σοφία Εμφιετζή
Βιογραφία
Η ζωντανή ηχογράφηση της παράστασης κυκλοφορεί σε 4πλό CD. Συνεχίζει την πορεία της στο τραγούδι με εμφανίσεις σε μουσικές σκηνές της Θεσσαλονίκης και της Αθήνας.
Τελευταία εμφανίζεται στην Αθήνα με το συγκρότημα μπουζουκιών «Δρόμος» και τους «Χαμάτ».
Η παρουσία της (αριθμητικά) στην ελληνική δισκογραφία
Δισκογραφία
Προσωπικοί δίσκοι
Συμμετοχές
Παρκ ντε Σπορ (Μπραμ)
Το Παρκ ντε Σπορ ντυ Μπραμ αποτελεί το κύριο ποδοσφαιρικό γήπεδο της πόλης Λουάν. Χρησιμεύει ως έδρα της ΚΣ Λουάν-Κουισό.
Χωρητικότητα
Η χωρητικότητά του ανέρχεται στις 8,400 θέσεις (εκ των οποίων οι 4.400 καθίμενων).
Ρεκόρ Προσέλευσης
Στις 5 Αυγούστου 1995, 7,535 θεατές έδωσαν το παρόν στη νίκη (3-1) της ΚΣ Λουάν-Κουισό επί της Ολιμπίκ Μαρσέιγ, για το πρωτάθλημα της Ντιβιζιόν 2.
Την επόμενη σεζόν, στις 12 Ιανουαρίου 1997, περίπου 8,000 θεατές έδωσαν το παρόν στη νίκη της ΚΣ Λουάν-Κουισό επί της ΦΚ Ναντ στη διαδικασία των πέναλτι (0-0, 4-2 στα πέναλτι), για την Φάση των 16 του Λιγκ Καπ.
Εξωτερικοί Σύνδεσμοι
Κατηγορία:Στάδια ποδοσφαίρου στη Γαλλία Κατηγορία:Λουάν-Κουιζώ ΦΚ
Θεόφιλος Καμπερίδης
Ο Θεόφιλος Καμπερίδης (2 Απριλίου 1930- 13 Σεπτεμβρίου 2022), του Χαράλαμπου, ήταν Έλληνας πολιτικός ποντιακής καταγωγής, ο οποίος χρημάτισε βουλευτής στην Πιερία από το 1964 έως το 1967 και δήμαρχος Κατερίνης από την 1η Ιανουαρίου 1987 έως τις 31 Δεκεμβρίου 1990. Μεγάλωσε στον Αρωνά και εγκαταστάθηκε σε μικρή ηλικία στη γενέτειρά του Κατερίνη, όπου ανέπτυξε αντιστασιακή και εθελοντική δράση, ενώ διακρίθηκε και ως αθλητής του στίβου. Μετά την ολοκλήρωση των σπουδών του στη Θεσσαλονίκη ασχολήθηκε με τα κοινά, στηρίζοντας τη Δημοκρατική Παράταξη και τον Γεώργιο Παπανδρέου. Εξελέγη βουλευτής Πιερίας με την Ένωση Κέντρου το 1964 και κατήγγειλε στη Βουλή την απόπειρα εξαγοράς του το 1966. Μετά την κήρυξη της χούντας κατάφερε να εγκαταλείψει την Ελλάδα και να εγκατασταθεί στις ΗΠΑ, από όπου οργάνωσε τον αγώνα κατά της δικτατορίας, ενημερώνοντας την αμερικανική κοινή γνώμη για τα τεκταινόμενα στην Ελλάδα και τον αμερικανικό ρόλο. Έπειτα από την επιστροφή του στην Ελλάδα πολιτεύτηκε με το ΠΑΣΟΚ και εξελέγη δήμαρχος Κατερίνης το 1986.
Πρώτα χρόνια και αντιστασιακή δράση
Γεννήθηκε στην Κατερίνη και μεγάλωσε στον Αρωνά, στο Δημοτικό Σχολείο του οποίου φοίτησε έως το 1942. Κατά την περίοδο 1942-1945 ανέπτυξε αντιστασιακή δράση καθώς τέθηκε επικεφαλής των αετόπουλων και ήταν σύνδεσμος στα διάφορα χωριά της Πιερίας και στην Κατερίνη, η οποία τότε ήταν υπό ναζιστική κατοχή. Λόγω του νεαρού της ηλικίας του, κάτι που σήμαινε ότι δύσκολα θα τον υποψιάζονταν, μετέφερε σημαντικά γράμματα και χρυσές λίρες για προμήθειες στο βουνό. Το 1944 και το 1945 έδρασε στην ΕΠΟΝ με τις ομάδες κρούσης της περιοχής.
Το 1946 έπειτα από την εκκένωση πολλών οικισμών, μετοίκησε οικογενειακώς από τον Αρωνά στην Κατερίνη, όπου τέλειωσε το Γυμνάσιο το 1951. Κατά τα γυμνασιακά του χρόνια ανέπτυξε εθελοντική δράση εντός αθλητικών, προσκοπικών, χριστιανικών και πολιτιστικών ομάδων.Ενώ ήταν μαθητής, σύστησε ομάδες Ερυθρού Σταυρού και έως τα 28 του χρόνια ασχολήθηκε με τον αθλητισμό.
Σπουδές
Αποφοίτησε το 1952 από τη σχολή Λογιστών και την ίδια χρονιά εισήχθη στη Σχολή Οικονομικών και Πολιτικών Επιστημών (ΟΠΕ) του Πανεπιστημίου Θεσσαλονίκης. Το 1953 υπηρέτησε στο Συμβούλιο Επιλογής Οπλιτών (ΣΕΟ) της συμπρωτεύουσας, μαζί με τον Χρήστο Σαρτζετάκη.
Αθλητισμός
Στα νεανικά του χρόνια ασχολήθηκε με τον αθλητισμό. Ήταν αθλητής του Ηρακλή Θεσσαλονίκης, πρωταθλητής στα 100 μέτρα και στον ακοντισμό. Το 1959 εξελέγη πρόεδρος του Δ.Σ. του Αρχέλαου.
Βουλευτής
Τη δεκαετία του '50 ασχολήθηκε με την πολιτική με τη Δημοκρατική Παράταξη το 1956 και με την ΠΑΔΕ το 1958. Ειδικότερα, στις εκλογές του 1956 ήταν μέλος της φοιτητικής ομάδας που στήριξε τον Γεώργιο Παπανδρέου, μαζί με τον Πετρίδη και τον Καρατσίδη, με επισκέψεις ανά τα χωριά της Πιερίας και δημόσιες ομιλίες. Το 1958 έλαβε μέρος στις εκλογές στηρίζοντας την ΠΑΔΕ και το 1961 την Ένωση Κέντρου. Στις εκλογές του 1963 εξελέγη πρώτος επιλαχών με 6.200 ψήφους.
Το 1965 απέρριψε πρόταση να στηρίξει την κυβέρνηση του Στέφανου Στεφανόπουλου αντί του ποσού των 5 εκατομμυρίων δραχμών και ενός υφυπουργείου (Εμπορίου), κάτι που κατήγγειλε ο ίδιος στη Βουλή μαζί με τον βουλευτή Χανίων Βαλυράκη. Στα τέλη του 1966 εντάχθηκε για πρώτη φορά στην ομάδα των 40 βουλευτών που είχαν επικεφαλής τον Ανδρέα Παπανδρέου και τάχθηκαν εναντίον σε οποιαδήποτε υποχώρηση και διάλογο με τη Δεξιά.
Στις εκλογές του 1981 συνέστησε ειδική ομάδα μαζί με τον φίλο του, Γιώργο Σιβετίδη, πρώην νομάρχη Πιερίας, υποστηρίζοντας το ΠΑΣΟΚ. Κατήλθε ξανά υποψήφιος στις βουλευτικές εκλογές του 1985 (με λίστα), με το ΠΑΣΟΚ, χωρίς να εκλεγεί βουλευτής. Μετά το πέρας των εκλογών επανήλθε στη Βοστώνη, εξαιτίας οικογενειακών και επαγγελματικών υποχρεώσεων.
Αντιδικτατορική δράση και παραμονή στις ΗΠΑ
Ο Θεόφιλος Καμπερίδης την περίοδο της χούντας κατόρθωσε να φύγει στις ΗΠΑ, επικαλεσθείς οικογενειακούς λόγους υγείας και με τη βοήθεια του βουλευτή Τιπ Ο' Νιλ και του γερουσιαστή Τεντ Κένεντι έλαβε άδεια για προσωρινή παραμονή στις ΗΠΑ με την κατάθεση ειδικού νομοσχεδίου στη Βουλή των Αντιπροσώπων. Πρωτοστάτησε στην ίδρυση εθνικοτοπικών συλλόγων στη Βοστώνη και οργάνωσε πολλά συλλαλητήρια για το Κυπριακό και τις σχέσεις της Ελλάδας με την Αμερική. Με τον Ανδρέα Παπανδρέου είχε ήδη έρθει σε επαφή στη Γαλλία τον Φεβρουάριο του 1968 και έπειτα τον Μάρτιο στην Αμερική. Οργάνωσε το ΠΑΚ σε περιοχή που περιελάμβανε 5 αμερικανικές πολιτείες, διατηρώντας μαζί με τους συναγωνιστές του ραδιοφωνική ώρα. Στα τέλη του 1979, οπότε βρισκόταν ξανά στις ΗΠΑ, ίδρυσε την τοπική οργάνωση ΠΑΣΟΚ Βοστώνης, σε συνεργασία με την αντίστοιχη της Νέας Υόρκης και το 1982 πρωτοστάτησε στην ίδρυση της Ομοσπονδίας Ελληνοαμερικανικών Σωματείων Νέας Αγγλίας (με δραστηριότητα εντός της ομογένειας για εθνικά ζητήματα), διατελώντας πρόεδρός της επί διετία. Μετά την εκ νέου επιστροφή του στην Ελλάδα και τη θητεία του ως δημάρχου το 1986, ο Θεόφιλος Καμπερίδης επανήλθε στις ΗΠΑ το 1991, μαζί με τη σύζυγό του, Ρούλα, και τα τρία του παιδιά, τη Μαρία, το Χαράλαμπο και το Βασίλη.
Δήμαρχος
Το 1959 εξελέγη δημοτικός σύμβουλος και ήταν ο νεαρότερος σε ηλικία.
Το 1986 έπειτα από την επιστροφή του από την Αμερική αποφάσισε να διεκδικήσει την υποψηφιότητα για τη δημαρχία της Κατερίνης, αποδεχόμενος την σχετική πρόταση από την νομαρχιακή επιτροπή του ΠΑΣΟΚ Κατερίνης και από άλλους δημότες της πόλης. Στις δημοτικές εκλογές του 1986 εξελέγη δήμαρχος Κατερίνης με ποσοστό 50,39% στο δεύτερο γύρο με την υποστήριξη του ΠΑΣΟΚ και του ΚΚΕ Εσωτερικού. Ανέλαβε καθήκοντα το 1987 και διαδέχθηκε το Σίμο Χαραλαμπίδη, μακροβιότερο δήμαρχο στην ιστορία της Κατερίνης (1975-86). Ο Καμπερίδης υπηρέτησε ως τις 31 Δεκεμβρίου 1990 και τον διαδέχθηκε ως δήμαρχος ο Μενέλαος Τερζόπουλος.
Την περίοδο της θητείας του ως δημάρχου, συντελέστηκαν αρκετά έργα, τα σημαντικότερα από τα οποία είναι η αποπεράτωση του δημαρχείου και η συγκέντρωση όλων των δημοτικών υπηρεσιών, που ήταν διασπαρμένες επί μακρόν σε απαράδεκτα οικήματα, η επέκταση του σχεδίου πόλης και η αξιοποίηση των γύρω συνοικισμών, με τη συνακόλουθη οικονομική ανάπτυξη, η κατασκευή και η λειτουργία του βιολογικού καθαρισμού της Κατερίνης και η ασφαλτόστρωση πολλών οδών της, η ίδρυση και η λειτουργία του πρώτου ραδιοφωνικού δημοτικού σταθμού στην Ελλάδα (Δημοτικό Ραδιόφωνο Κατερίνης), η ίδρυση και η λειτουργία του προτύπου ΚΑΠΗ και η ολοκλήρωση των μελετών ύδρευσης και αποχέτευσης.
Τον Οκτώβριο του 2012 ο Θεόφιλος Καμπερίδης τιμήθηκε σε εκδήλωση-αφιέρωμα από το Δήμο Κατερίνης.
Θάνατος και κηδεία
Ο Θεόφιλος Καμπερίδης απεβίωσε στις 13 Σεπτεμβρίου 2022 στη Βοστώνη των ΗΠΑ, όπου και κηδεύτηκε τέσσερις ημέρες μετά, σε ηλικία 92 ετών. Έως τον θάνατό του, ήταν ο τελευταίος εν ζωή πρώην βουλευτής της Ένωσης Κέντρου και ο γηραιότερος πρώην βουλευτής της Πιερίας.
Παραπομπές
Κατηγορία:Μέλη της ΕΠΟΝ Κατηγορία:Δήμαρχοι Κατερίνης Κατηγορία:Βουλευτές Πιερίας Κατηγορία:Βουλευτές εκλεγμένοι με την Ένωση Κέντρου
Ατζμάν
Το Ατζμάν (Αραβικά: عجمان ʿ Aǧmān), ενίοτε απαντάται και ως Ουτζμάν (Ujman), είναι ένα από τα επτά εμιράτα των ΗΑΕ. Με έκταση μόλις 260 τετραγωνικά χιλιόμετρα (100 τετραγωνικά μίλια) είναι το μικρότερο από τα επτά εμιράτα. Βρίσκεται κατά μήκος του Περσικού Κόλπου. Ελέγχει επίσης την περιοχή Μαφσούτ, μια μικρή πόλη με γεωργικές εκτάσεις. Περίπου το 95% του πληθυσμού του εμιράτου κατοικεί στην πόλη του Ατζμάν, το οποίο αποτελεί μέρος της μητροπολιτικής περιοχής του Ντουμπάι-Σάρτζα-Ατζμάν. Ο πληθυσμός ήταν μόλις 36.000 το 1980, αλλά αυξήθηκε σημαντικά τα τελευταία χρόνια λόγω της εισροής των ανθρώπων από τα γειτονικά εμιράτα του Ντουμπάι και της Σάρτζα, καθώς και από άλλες χώρες.
Αθλητισμός
Το εμιράτο έχει τοπική ομάδα ποδοσφαίρου με το όνομα Αλ Ατζμάν ΦΚ.
Εξωτερικοί σύνδεσμοι
Κατηγορία:Εμιράτα των Ηνωμένων Αραβικών Εμιράτων
Ιουλία Βλαστού
Γεννήθηκε στη Μασσαλία από Έλληνες γονείς τον Μιχαήλ Βλαστό και τη Ρεγγίνα Λιδωρίκη, είχε έναν μεγαλύτερο αδελφό τον Παντελή. Ο πατέρας της ήταν από τη Χίο και καταγόταν από την Κωνσταντινούπολη, σπούδασε στη Γαλλία, μόλις τελείωσε τις σπουδές του βρήκε δουλειά στον εμπορικό οίκο Ράλλη και εγκαταστάθηκε μόνιμα στη Μασσαλία. Ο Μιχαήλ ήταν μάλιστα συλλέκτης αρχαίων έργων τέχνης που μετά τον θάνατο του τα δώρισε στο αρχαιολογικό μουσείο της Αθήνας. Το 1927 ( 17 Φεβρουαρίου 1927) παντρεύτηκε τον Ιταλό Τζόνι Σερπιέρη, γιό του Φερνάνδου Σερπιέρη και της Λαυρίας Παχύ και εγγονού του Ιωάννη Βαπτιστή Σερπιέρη του επιχειρηματία που εκμεταλλεύτηκε πρώτος τα σημερινά μεταλλεία Λαυρίου. Εγκαταστάθηκαν στην Ελλάδα και έκαναν τρία παιδιά: την Πατρίτσια-Λαυρία συζ. Παπαδημητρίου, τη Σαβίνα Ι. Σερπιέρη και τον Φερνάνδο Ι. Σερπιέρη (περισσότερο γνωστό με το όνομα Φρέντυ Σερπιέρης).
Καριέρα στο τένις
Ασχολήθηκε με το τένις από μικρή ηλικία, η μητέρα της Ρεγγίνα ήταν από τα πρώτα μέλη του Ο.Α.Α. και αθλήτρια της αντισφαίρισης, 20 χρονών το 1923 κατέκτησε το Τουρνουά της Νις, ήταν μέλος της Εθνικής Γαλλικής ομάδας. Στους Ολυμπιακούς αγώνες του 1924 στο Παρίσι ήταν δεύτερη και αργυρή Ολυμπιονίκης στο απλό γυναικών, στον τελικό έχασε από την Αμερικανίδα Έλεν Γουίλς με 2-0 (6-2, 6-2). Αντισφαιριστές στη Γαλλία ήταν επίσης και τα ξαδέλφια της Ιωάννης Βλαστός και ή Ρεγγίνα Βλαστού.
Συμμετείχε σε όλα τα μεγάλα τουρνουά της εποχής Ρολάν Γκαρός, Γουίμπλεντον και Όπεν Μελβούρνης. Στο διπλό γυναικών του Ρολάν Γκαρός ήταν νικήτρια το 1923, 1925, και 1926 και στο απλό γυναικών το 1923. Στο ίδιο τουρνουά φιναλίστ στο μεικτό διπλό το 1925. Στο Γουίμπλετον καλύτερη παρουσία της ήταν στα ημιτελικά το 1926, σταμάτησε το τένις το 1931 ενώ ήταν αθλήτρια του Ο.Α. Αθηνών.
Διακρίσεις
Έχει τιμηθεί με το βραβείο της Λεγεώνας της τιμής, τα αθλητικά της ρούχα έχουν δωριστεί και εκτίθενται στο μουσείο του Ρολάν Γκαρός.
Εξωτερικοί σύνδεσμοι
Κατηγορία:Γαλλίδες αθλήτριες της αντισφαίρισης Κατηγορία:Ελληνίδες αθλήτριες της αντισφαίρισης Κατηγορία:Γάλλοι Ολυμπιονίκες Κατηγορία:Ιππότες της Λεγεώνας της Τιμής Κατηγορία:Οικογένεια Σερπιέρη Κατηγορία:Αθλητές του ΟΑΑ Κατηγορία:Νικητές Γαλλικού Όπεν
Ερυθροκύτταρο
right|frame|[[Άνθρωπος|Ανθρώπινα ερυθροκύτταρα (διάμετρος 6-8 μm)]] Τα ερυθροκύτταρα ή ερυθρά αιμοσφαίρια είναι ο πιο πολυπληθής τύπος κυττάρου του αίματος (αιμοσφαίριο) και ο βασικός μηχανισμός που διαθέτουν τα σπονδυλωτά για τη μεταφορά οξυγόνου (O2) στους διάφορους ιστούς του οργανισμού μέσω της ροής του αίματος εντός του κυκλοφορικού συστήματος. Τα ερυθροκύτταρα δεσμεύουν οξυγόνο στους πνεύμονες ή τα βράγχια και το μεταφέρουν στους ιστούς καθώς "στριμώχνονται" ταξιδεύοντας διαμέσου ακόμα και των πιο μικρών αγγείων.
Το κυτταρόπλασμά τους είναι πλούσιο σε αιμοσφαιρίνη, μια πρωτεΐνη που περιέχει σίδηρο και από την οποία γίνεται η δέσμευση του οξυγόνου. Στην αιμοσφαιρίνη οφείλεται το ερυθρό χρώμα του αίματος.
Στον άνθρωπο, τα ώριμα ερυθρά αιμοσφαίρια είναι ελαστικοί, αμφίκοιλοι δίσκοι που έχουν απωλέσει τον πυρήνα και τα περισσότερα κυτταρικά οργανίδια. Κάθε δευτερόλεπτο παράγονται 2,4 εκατομμύρια (2,4 x 106) νέα ερυθροκύτταρα από το μυελό των οστών που έχουν διάρκεια ζωής στην κυκλοφορία του αίματος 100-120 ημέρες προτού φαγοκυτταρωθούν-"ανακυκλωθούν" από μακροφάγα. Κάθε πλήρης κυκλοφορία ενός ερυθροκυττάρου εντός του κυκλοφορικού συστήματος (από το σημείο εκκίνησης μέχρι την επιστροφή σε αυτό) διαρκεί περίπου 20 δευτερόλεπτα.
Τα ερυθρά αιμοσφαίρια αποτελούν περίπου το ένα τέταρτο (25%) του συνόλου των κυττάρων του ανθρώπινου σώματος.
Ιστορικά στοιχεία
Ο πρώτος που περιέγραψε τα ερυθροκύτταρα ήταν ο Ολλανδός βιολόγος Jan Swammerdam το 1658 όταν χρησιμοποίησε ένα απλό μικροσκόπιο της εποχής για να μελετήσει το αίμα βατράχου. Μη γνωρίζοντας για τη δουλειά του συμπατριώτη του, ο Άντον φαν Λέβενχουκ (Anton van Leeuwenhoek) παρείχε άλλη μια πιο ακριβής μικροσκοπική περιγραφή των ερυθροκυττάρων το 1674, υπολογίζοντας μάλιστα κατά προσέγγιση το μέγεθός τους ως "25.000 φορές μικρότερο από τον μικρότερο κόκκο άμμου".
Το 1901, ο Καρλ Λαντστάϊνερ (Karl Landsteiner) δημοσίευσε την ανακάλυψη των τριών κύριων ομάδων αίματος A, B και C (την οποία αργότερα μετονόμασε σε Ο). Ο Λαντστάϊνερ περιέγραψε τις προβλέψιμες αντιδράσεις που παρατηρούνται όταν ορός αίματος αναμιγνύεται με ερυθροκύτταρα, διαπιστώνοντας έτσι συμβατούς και μη, συνδυασμούς των ομάδων αίματος. Ένα χρόνο μετά, οι Alfred von Decastello και Adriano Sturli, δύο συνάδελφοι του Landsteiner, περιέγραψαν και μια τέταρτη ομάδα αίματος, την AB.
Το 1959, με τη χρήση της κρυσταλλογραφίας με ακτίνες Χ, ο Max Perutz αποκάλυψε τη δομή του μορίου της αιμοσφαιρίνης, της πρωτεΐνης του ερυθροκυττάρου που δεσμεύει και μεταφέρει οξυγόνο.
Ερυθροκύτταρα σπονδυλωτών
thumb|200px|Τα ερυθροκύτταρα των σπονδυλωτών χαρακτηρίζονται από μεγάλη ποικιλία μεγεθών, ενώ υπάρχει και συσχέτιση μεγέθους ανάμεσα στο κύτταρο και τον πυρήνα του. Για παράδειγμα, τα ερυθροκύτταρα των θηλαστικών (που είναι απύρηνα), έχουν αντίστοιχα μικρότερο μέγεθος σε σχέση με τα ερυθροκύτταρα των υπόλοιπων σπονδυλωτών (όπως των πτηνών που είναι εμπύρηνα).
Τα ερυθροκύτταρα περιέχουν κυρίως αιμοσφαιρίνη, μια σύμπλοκη μεταλλοπρωτεΐνη που περιέχει δακτυλίους αίμης των οποίων τα άτομα σιδήρου δεσμεύουν αντιστρεπτά μόρια οξυγόνου (O2) στους πνεύμονες και τα βράγχια για να τα απελευθερώσουν στη συνέχεια στους ιστούς. Το οξυγόνο διαχέεται ελεύθερα στο εσωτερικό του ερυθροκυττάρου διαμέσου της πλασματικής του μεμβράνης. Η αιμοφαιρίνη των ερυθροκυττάρων δεσμεύει στη συνέχεια μέρος του διοξειδίου του άνθρακα που παράγεται κατά την παραγωγή ενεργειας στους ιστούς και το απελευθερώνει στους πνεύμονες όπότε και ξεκινάει νέος κύκλος δέσμευσης οξυγόνου. Παρ'όλα αυτά το μεγαλύτερο μέρος του διοξειδίου του άνθρακα που παράγεται κατά την αερόβια αναπνοή στους ιστούς μεταφέρεται στον αιματοπνευμονικό φραγμό των πνευμόνων διαλυμένο στο πλάσμα του αίματος με τη μορφή διττανθρακικών ιόντων (HCO3-). Η μυοσφαιρίνη, μια πρωτεΐνη συγγενική της αιμοσφαιρίνης, αποθηκεύει οξυγόνο προς χρήση από τα μυικά κύτταρα.
Το χρώμα των ερυθροκυττάρων οφείλεται στους δακτύλιους αίμης της αιμοσφαιρίνης. Το χρώμα του απομονωμένου πλάσματος του αίματος είναι κίτρινο-υποκίτρινο, αλλά τα ερυθροκύτταρα αλλάζουν χρώμα ανάλογα με την κατάσταση της αιμοσφαιρίνης: όταν βρίσκεται δεσμευμένη με οξυγόνο η αιμοσφαιρίνη παρέχει ένα ανοιχτό κόκκινο χρώμα, ενώ όταν αποδεσμεύεται από το οξυγόνο δίνει χρώμα σκούρο κόκκινο, το οποίο εμφανίζεται κυανώδες μέσα από το τοίχωμα του αγγείου και το δέρμα. Η μέθοδος της οξυμετρίας παλμού εκμεταλλεύεται αυτήν την αλλαγή του χρωματος προκειμένου να μετρήσει τα επίπεδα κορεσμού με οξυγόνο του αρτηριακού αίματος χρησιμοποιώντας χρωματομετρικές τεχνικές.
Η απομόνωση πρωτεϊνών που μεταφέρουν οξυγόνο στο εσωτερικό εξειδικευμένων κυττάρων (αντί για τη διατήρησή τους με τη μορφή πρωτεϊνών διαλυμένων σε κάποιο βιολογικό υγρό) ήταν ένα σημαντικό βήμα στην εξέλιξη των σπονδυλωτών παρέχοντας τη δυνατότητα για μείωση του ιξώδους του αίματος, αύξηση της μεταφερόμενης ποσότητας οξυγόνου και καλύτερη διάχυση του οξυγόνου από το αίμα στους ιστούς. Το μέγεθος των ερυθροκυττάρων ανάμεσα στα διάφορα σπονδυλωτά ποικίλει. Το πλάτος των ερυθροκυττάρων είναι κατά μέσο όρο 25% μεγαλύτερο από τη διάμετρο των τριχοειδών αγγείων και έχει προταθεί ότι αυτό βελτιώνει τη μεταφορά οξυγόνου από τα ερυθροκύτταρα στους ιστούς.
Τα μόνα σπονδυλωτά που δε διαθέτουν ερυθροκύτταρα είναι τα μέλη της οικογένειας ιχθύων Channichthyidae. Τα ψάρια αυτά ζουν σε ψυχρά νερά πλούσια σε οξυγόνο και επιτελούν την οξυγονομεταφορά μέσω ελεύθερης διάχυσης του οξυγόνου στο αίμα. Κατά την οξυγονομεταφορά μέσω ελεύθερης διάχυσης προφανώς δεν απαιτείται αιμοσφαιρίνη, παρ'όλα αυτά η ανακάλυψη τμήματων των γονιδίων της αιμοσφαιρίνης στο γονιδίωμα αυτών των ψαριών υποδηλώνει ότι στο εξελικτικό παρελθόν τους η αιμοσφαιρίνη ήταν απαραίτητη.
Πυρήνας
Τα ώριμα ερυθροκύτταρα των θηλαστικών είναι απύρηνα. κοινώς, δε διαθέτουν κυτταρικό πυρήνα. Αντίθετα, τα ερυθροκύτταρα των υπόλοιπων σπονδυλωτών είναι εμπύρηνα, με μόνες εξαιρέσεις σαλαμάνδρες του γένους Batrachoseps και ψάρια του γένους Maurolicus.
Δευτερεύουσες λειτουργίες
Η διατμητική τάση που δέχονται τα ερυθροκύτταρα καθώς διέρχονται μέσα από συσταλμένα αγγεία, επάγει την απελευθέρωση ATP, το οποίο προκαλεί αγγειοδιαστολή επαναφέροντας έτσι τη ροή του αίματος σε φυσιολογικά επίπεδα.
Όταν η αιμοσφαιρίνη τους δεν είναι οξυγονωμένη, τα ερυθροκύτταρα απελευθερώνουν S-νιτροζοθειόλες οι οποίες επίσης έχουν αγγειοδιασταλτική δράση, πετυχαίνοντας έτσι την αιμάτωση οξυγονοστερημένων ιστών.
Επίσης, τα ερυθροκύτταρα μπορούν και συνθέτουν μονοξείδιο του αζώτου (ΝΟ) ενζυμικά, χρησιμοποιώντας ως υπόστρωμα το αμινοξύ L-αργινίνη, ακριβώς όπως και τα ενδοθηλιακά κύτταρα. Έκθεση των ερυθροκυττάρων σε συνθήκες φυσιολογικής διατμητικής τάσης ενεργοποιεί το ένζυμο συνθάση του μονοξειδίου του αζώτου και οδηγεί σε απελευθέρωση μονοξειδίου του αζώτου, συμβάλλοντας στη ρύθμιση του αγγειακού τόνου.
Τα ερυθροκύτταρα μπορούν επίσης να παράγουν υδρόθειο (H2S), άλλο ένα αγγειοδιασταλτικό αέριο. Έχει αναφερθεί ότι οι καρδιοπροστατευτικές ιδιότητες του σκόρδου οφείλονται και στη δράση των ερυθροκυττάρων, τα οποία μετατρέπουν τις θειούχες χημικές ουσίες του σκόρδου προς υδρόθειο.
Ερυθροκύτταρα θηλαστικών
thumb|300px|Τυπική μορφή των ερυθροκυττάρων των θηλαστικών: (a) από την επιφανειακή, άνω πλευρά, (b) από την πλάγια πλευρά (προφίλ), (c) σφαιρική μορφή που λαμβάνουν σε [[ώσμωση|υποτονικό περιβάλλον (π.χ. απεσταγμένο νερό) προτού διαρραγούν, (d) με πολλαπλές προβολές που λαμβάνουν σε υπερτονικό περιβάλλον (π.χ. υδατικό διάλυμα πλούσιο σε άλας). Οι μορφές (c) και (d) υπό φυσιολογικές συνθήκες δεν απαντώνται στο σώμα.]]
Τα ερυθροκύτταρα των θηλαστικών διακρίνονται από τα ερυθροκύτταρα των υπολοίπων σπονδυλωτών από το γεγονός ότι στην ώριμη, λειτουργική τους μορφή είναι απύρηνα. Στα αρχικά στάδια της ερυθροποίησης είναι εμπύρηνα, όμως σε συγκεκριμένο στάδιο ωρίμανσης (κατά τη μετάβαση από το στάδιο του ορθοχρωματικού ερυθροβλάστη προς το στάδιο του δικτυοερυθροκυττάρου) αποβάλλουν τον κυτταρικό πυρήνα τους μέσω μιας διαδικασίας που ονομάζεται αποπυρήνωση προκειμένου να αυξηθεί η χωρητικότητά τους για αιμοσφαιρίνη. Για τον ίδιο λόγο, τα ερυθροκύτταρα των θηλαστικών χάνουν και όλα τους τα κυτταρικά οργανίδια όπως τα μιτοχόνδρια, το σύμπλοκο Golgi και το ενδοπλασματικό δίκτυο. οξύ|πυροσταφυλικού οξέος]].
Αντίστοιχα, λόγω της απουσίας πυρήνα και οργανιδίων, τα ώριμα ερυθροκύτταρα των θηλαστικών δεν περιέχουν DNA, ούτε RNA, δεν μπορούν να συνθέσουν πρωτεΐνες και έχουν περιορισμένες ικανότητες επιδιόρθωσης βλαβών που δύναται να υποστούν. Όπως είναι λογικό, η έλλειψη DNA και RNA σημαίνει επίσης ότι τα ερυθροκύτταρα των θηλαστικών δεν μπορούν να αποτελέσουν στόχο κάποιου ιού καθότι δεν μπορούν να του παρέχουν τα μέσα ώστε να πολλαπλασιαστεί.
Τα ερυθροκύτταρα των θηλαστικών έχουν σχήμα αμφίκοιλου δίσκου, πιεσμένα στο κέντρο και με τοροειδή περιφέρεια. Το σχήμα αυτό βελτιστοποιεί τις ιδιότητες ροής του αιμάτος στα μεγάλα αγγεία, οδηγώντας σε μεγιστοποίηση της στρωτής ροής και σε ελαχιστοποίηση της διασποράς των αιμοπεταλίων, εμποδίζοντας έτσι την αθηρωματική δράση των τελευταίων. Από την άλλη πλευρά, υπάρχουν και εξαιρέσεις ως προς το σχήμα των ερυθροκυττάρων όπως συμβαίνει στην τάξη των αρτιοδακτύλων (οπληφόρα ζώα με ζυγό αριθμό δακτύλων σε κάθε οπλή όπως για παράδειγμα τα βοοειδή και τα ελαφοειδή), των οποίων τα ερυθροκύτταρα εμφανίζουν ποικιλία μορφολογιών και διαφέρουν σημαντικά ως προς αυτό που θεωρείται φυσιολογικό για τα θηλαστικά. Συγκεκριμένα, απαντώνται μικρά και έντονα ωοειδή ερυθροκύτταρα στα λάμα και τις καμήλες (οικογένεια Camelidae), πολύ μικρά κύτταρα σε μέλη της οικογένειας Tragulidae και ερυθροκύτταρα με ατρακτοειδές, λογχοειδές, ημισεληνοειδής και ανώμαλα πολυγωνικό σχήμα στα ερυθρά ελάφια (Cervus elaphus) και τα γουαπίτι (Cervus canadensis) (και τα δυο μέλη της οικογένειας Cervidae). Στο σύνολό τους, τα ερυθροκύτταρα των θηλαστικών διαθέτουν αξιοσημείωτες δυνατότητες παραμόρφωσης χάρις στις οποίες μπορούν να περνούν μέσα και από τα πιο μικρά τριχοειδή αγγεία, λαμβάνοντας εν τέλει σχήμα "πούρου" προκειμένου να απελευθερώσουν το φορτίο οξυγόνου που μεταφέρουν.
Στα μεγάλα αγγεία, τα ερυθροκύτταρα μερικές φορές απαντώνται με τη μορφή συστοιχίας, γνωστής ως διάταξη rouleaux (ρουλώ) το ένα πίσω από το άλλο. Αυτό έχει παραηρηθεί να συμβαίνει σε περιπτώσεις φλεγμονής όπου οι συγκεντρώσεις ορισμένων πρωτεϊνών του ορού του αίματος εμφανίζονται αυξημένες.
thumb|200px|Εικόνα κυττάρων του αίματος από ηλεκτρονικό μικροσκόπιο σάρωσης. Από αριστερά προς τα δεξιά: ερυθροκύτταρο, [[αιμοπετάλιο και λευκοκύτταρο ανθρώπου.]]
Ερυθροκύτταρα ανθρώπου
thumb|200px|Στα αριστερά, μια ανοιχτόχρωμη σταγόνα οξυγονωμένου αίματος, ενώ στα δεξιά, μια σκουρόχρωμη σταγόνα απο-οξυγονωμένου αίματος. thumb|200px|Κινούμενο σχέδιο της τυπικής διαδρομής που ακολουθεί το ερυθροκύτταρο στο κυκλοφορικό σύστημα (κάντε κλικ στην εικόνα). Παρουσιάζεται σε πραγματικό χρόνο (20 δευτερόλεπτα ανά κύκλο) και δείχνει την παραμόρφωση του ερυθροκυττάρου καθώς αλλάζει η διατομή του αγγείου μέσα από το οποίο διέρχεται, καθώς και την αλλαγή του χρώματός του αναλόγως το επίπεδο οξυγόνωσής του.
Ένα τυπικό ερυθροκύτταρο ανθρώπου έχει διάμετρο 6-8 μm (6-8 x 10-6 m), πάχος 2 µm και είναι μικρότερο από τα περισσότερα άλλα κύτταρα του ανθρώπινου σώματος. Ο όγκος του είναι περίπου 90 fl (90 x 10-15 l), η επιφάνεια του είναι περίπου 136 μm2 με την ελαστικότητά του να του επιτρέπει να φτάσει σε σφαιρικό σχήμα τον όγκο των 150 fL.
Οι ενήλικες διαθέτουν 20-30 τρισεκατομμύρια (20–30 × 1012) ερυθροκύτταρα σε κάθε χρονική στιγμή, τα οποία αποτελούν περίπου το ένα τέταρτο του συνολικού αριθμού κυττάρων στο σώμα. Οι γυναίκες τυπικά έχουν 4-5 εκατομμύρια ερυθροκύτταρα/μl αίματος, ενώ οι άνδρες 5-6 εκατομμύρια ερυθροκύτταρα/μl αίματος. Επιπρόσθετα, οι κάτοικοι περιοχών μεγάλου υψομέτρου έχουν φυσιολογικά μεγαλύτερο αριθμό ερυθροκυττάρων/μl αίματος προκειμένου να αντεπεξέλθουν στις συνθήκες μικρότερης ατμοσφαιρικής πίεσης. Συμπερασματικά, τα ερυθροκύτταρα είναι ο πιο πολυπληθής πληθυσμός κυττάρων του αίματος, καθώς υπάρχουν αντίστοιχα μόλις 4.000-11.000 λευκοκύτταρα/μl αίματος και 150.000-400.000 αιμοπετάλια/μl αίματος.
Τα ανθρώπινα ερυθροκύτταρα χρειάζονται κατά μέσο όρο περίπου 20 δευτερόλεπτα προκειμένου να ολοκληρώσουν έναν πλήρη κύκλο στο κυκλοφορικό σύστημα.
Το ερυθρό χρώμα του αίματος οφείλεται στις φασματικές ιδιότητες του ιόντος σιδήρου του δακτυλίου της αίμης της αιμοσφαιρίνης. Κάθε ερυθροκύτταρο περιέχει περίπου 270 εκατομμύρια μόρια αιμοσφαιρίνης, το κάθε ένα εκ των οποίων φέρει 4 δακτυλίους αίμης. Η αιμοσφαιρίνη αποτελεί περίπου το ένα τρίτο του όγκου του ερυθροκυττάρου και είναι υπεύθυνη για τη μεταφορά του 98% του οξυγόνου που χρειάζεται ο οργανισμός (το υπόλοιπο 2% βρίσκεται διαλυμένο στο πλάσμα του αίματος). Τα ερυθροκύτταρα του αίματος ενός μέσου ενήλικα άνδρα συλλογικά περιέχουν 2,5g σιδήρου, ήτοι περίπου το 65% του συνολικού σιδήρου που υπάρχει στο ανθρώπινο σώμα.
Κύκλος ζωής
Τα ανθρώπινα ερυθροκύτταρα παράγονται μέσω της διαδικασίας της ερυθροποίησης. Από το στάδιο των καθορισμένων βλαστικών κυττάρων (committed stem cells) έως το στάδιο των ώριμων ερυθροκυττάρων μεσολαβούν περίπου 7 ημέρες. Εν συνεχεία, τα ώριμα ερυθροκύτταρα κυκλοφορούν στο σώμα για 100-120 ημέρες και κατόπιν όντας πλέον γερασμένα απομακρύνονται από την κυκλοφορία μέσω φαγοκύτωσης από μακροφάγα.
Ερυθροποίηση
Η ερυθροποίηση είναι η αναπτυξιακή διαδικασία του οργανισμού που οδηγεί στην παραγωγή νέων ερυθροκυττάρων και η οποία διαρκεί περίπου 7 ημέρες. Πραγματοποιείται στο μυελό των οστών και σε έναν υγιή ενήλικα οδηγεί στην παραγωγή 2 εκατομμυρίων ερυθροκυττάρων/δευτερόλεπτο. Η όλη διαδικασία επάγεται από την ορμόνη ερυθροποιητίνη που παράγεται από τους νεφρούς και σε μικρή ποσότητα (περίπου 10%) στο ήπαρ. Η ερυθροποιητίνη δρα στο μυελό των οστών για να διεγείρει τον πολλαπλασιασμό προγονικών ερυθροκυττάρων και τη διαφοροποιησή τους σε ώριμα ερυθροκύτταρα. Ο ρυθμός έκκρισης της ερυθροποιητίνης μπορεί να αυξηθεί σημαντικά πάνω από τις βασικές τιμές, και ερέθισμα για κάτι τέτοιο αποτελεί η μειωμένη μεταφορά οξυγόνου στους νεφρούς. Ως αποτέλεσμα της αύξησης στην έκκριση ερυθροποιητίνης, αυξάνουν επίσης η συγκέντρωση ερυθροποιητίνης στο πλάσμα, η παραγωγή ερυθροκυττάρων, καθώς και η ικανότητα του αίματος να μεταφέρει οξυγόνο. Συνεπώς, η μεταφορά οξυγόνου στους ιστούς επανέρχεται σε φυσιολογικά επίπεδα. Η τεστοστερόνη, η ορμόνη του αρσενικού φύλου, αποτελεί επίσης ερέθισμα για την απελευθέρωση ερυθροποιητίνης. Αυτό μπορεί να εξηγήσει, τουλάχιστον εν μέρει, την υψηλότερη συγκέντρωση αιμοσφαιρίνης στους άνδρες παρά στις γυναίκες. Στα έμβρυα, η κύρια θέση παραγωγής ερυθροκυττάρων είναι το ήπαρ.
Γήρανση
Το γηρασμένο ερυθροκύτταρο υφίσταται τροποποιήσεις στην πλασματική του μεμβράνη που το καθιστούν πιο ευάλωτο σε αναγνώριση από τα μακροφάγα με συνέπεια τη φαγοκύτωσή του στο δικτυοενδοθηλιακό σύστημα, στο σπλήνα, στο ήπαρ και στο μυελό των οστών. Η διαδικασία αυτή ονομάζεται ερυθρόπτωση και υπό φυσιολογικές συνθήκες βρίσκεται σε ισορροπία με την ερυθροποίηση οδηγώντας σε απομάκρυνση τόσων γηρασμένων ερυθροκυττάρων όσα είναι και τα νέα ερυθροκύτταρα που παράγονται, δηλαδή περίπου 2 εκατομμύρια/δευτερόλεπτο. Η ερυθρόπτωση αυξάνεται σε διάφορες παθολογικές καταστάσεις όπως η σηψαιμία, το αιμολυτικό ουραιμικό σύνδρομο, η ελονοσία, η δρεπανοκυτταρική αναιμία, η β-θαλασσαιμία, ο κυαμισμός, η σιδηροπενία και η νόσος του Γουίλσον. Η ερυθρόπτωση μπορεί να προκληθεί λόγω ωσμωτικού σοκ, οξειδωτικού στρες, εξάντλησης των αποθεμάτων ενέργειας, καθώς και από πλήθος ενδογενών μηνύτορων και ξενοβιοτικών. Παράλληλα, υπερβολικά επίπεδα ερυθρόπτωσης παρατηρούνται σε ερυθροκύτταρα που δεν διαθέτουν την cGMP-εξαρτώμενη πρωτεϊνική κινάση Ι ή την AMP-ενεργοποιούμενη πρωτεϊνική κινάση, γνωστή ως AMPK. Στους αναστολείς της ερυθρόπτωσης περιλαμβάνονται η ερυθροποιητίνη, το μονοξείδιο του αζώτου, οι κατεχολαμίνες και η υψηλή συγκέντρωση ουρίας.
Πολλά από τα προϊόντα της διάσπασης των γηρασμένων ερυθροκυττάρων ανακυκλώνονται στον οργανισμό. Ο δακτύλιος αίμης διασπάται προς Fe3+ και χολοπρασίνη. Η τελευταία στη συνέχεια ανάγεται προς χολερυθρίνη, που απελευθερώνεται στο πλάσμα του αίματος και, δεσμευμένη στην αλβουμίνη κατευθύνεται στο ήπαρ. Ο σίδηρος επίσης απελευθερώνεται στο πλάσμα του αίματος και εμφανίζεται συνδεδεμένος στην πρωτεϊνη μεταφορέα του, την τρανσφερρίνη. Η συντριπτική πλειοψηφία των γηρασμένων ερυθροκυττάρων απομακρύνεται από την κυκλοφορία κατά αυτόν τον τρόπο προτού αυτά υποστούν αιμόλυση. Η αιμοσφαιρίνη που προήλθε από αιμόλυση είναι δεσμευμένη σε μια πρωτεΐνη του πλάσματος που ονομάζεται απτοσφαιρίνη.
Σύσταση πλασματικής μεμβράνης
Η πλασματική μεμβράνη του ερυθροκυττάρου παίζει σπουδαίο ρόλο στη ρύθμιση της ελαστικότητάς του και στην ικανότητά του να συνδέεται και να αλληπεπιδρά με άλλα κύτταρα. Οι λειτουργίες αυτές της πλασματικής μεμβράνης καθορίζονται σε μεγάλο βαθμό από τη σύστασή της. Η πλασματική μεμβράνη του ερυθροκυττάρου αποτελείται από τρεις χαρακτηριστικές περιοχές, τον πλούσιο σε υδατάνθρακες γλυκοκάλυκα εξωτερικά, ενδιάμεσα τη λιπιδική διπλοστοιβάδα που πέρα από τα φωσφολιπίδια φέρει και πλήθος διαμεμβρανικών πρωτεϊνών και τον μεμβρανικό σκελετό, ένα δομικό δίκτυο πρωτεϊνών εσωτερικά.
Λιπίδια πλασματικής μεβράνης
thumb|250px|Τα πιο κοινά λιπίδια της πλσματικής μεμβρανης του ερυθροκυττάρου, απεικονισμένα ανάλογα με το τμήμα (εσωτερικό ή εξωτερικό) της λιπιδικής διπλοστοιβάδας στην οποία απαντώνται. Προς αποφυγήν παρανόησης οι πραγματικές αναλογίες εμφάνισής τους σε κάθε τμήμα της διπλοστοιβάδας δεν είναι 1:1 μεταξύ τους. Η πλασματική μεμβράνη του ανθρώπινου ερυθροκυττάρου αποτελείται κυρίως από μια λιπιδική διπλοστοιβάδα, όπως συμβαίνει στις πλασματικές μεμβράνες πρακτικά όλων των ανθρώπινων κυττάρων. Η λιπιδική διπλοστοιβάδα αποτελείται από χοληστερόλη και φωσφολιπίδια σε παρόμοια αναλογία κατά βάρος. Η λιπιδική σύσταση είναι σημαντική διότι καθορίζει τη διαπερατότητα και τη ρευστότητα της πλασματικής μεμβράνης. Επιπρόσθετα, η λειτουργία πολλών μεμβρανικών πρωτεϊνών επηρεάζεται από τις αλληλεπιδράσεις τους με τα λιπίδια της διπλοστοιβάδας.
Σε αντίθεση με τη χοληστερόλη που βρίσκεται σε παρόμοιες ποσότητες τόσο στην εξωτερική όσο και στην εσωτερική στοιβάδα της διπλοστοιβάδας, τα πέντε (5) κύρια φωσφολιπίδιά της είναι ασύμμετρα κατανεμημένα σε αυτήν.
Εξωτερική στοιβάδα
Εσωτερική στοιβάδα
Η ασύμμετρη κατανομή των διάφορων φωσφολιπιδίων συντηρείται τόσο από μηχανισμούς που απαιτούν ενέργεια, όσο και από μηχανισμούς που γίνονται παθητικά. Πιο συγκεκριμένα, πρωτεΐνες που ονομαζονται φλιππάσες (flippases) μεταφέρουν με κατανάλωση ενέργειας φωσφολιπίδια από την εξωτερική στην εσωτερική στοιβάδα, ενώ πρωτεΐνες που ονομάζονται φλοππάσες (floppases) επιτελούν, επίσης με κατανάλωση ενέργειας, την αντίθετη διαδικασία, δηλαδή τη μεταφορά φωσφολιπιδίων από την εσωτερική στην εξωτερική πλευρά της διπλοστοιβάδας. Επιπρόσθετα, λιγότερα μελετημένες πρωτεΐνες γνωστές ως σκραμπλάσες (scramblases) έχει βρεθεί ότι μετακινούν φωσφολιπίδια παθητικά κατά μήκος της συγκέντρωσής των τελευταίων (με βάση τη διαβάθμιση συγκεντρώσεων).
Η διατήρηση αυτής της ασύμμετρης κατανομής φωσφολιπιδίων στη διπλοστοιβάδα της πλασματικής μεμβράνης είναι καίριας σημασίας για την ακεραιότητα και λειτουργία του ερυθροκυττάρου για διάφορους λόγους:
Σχετικά πρόσφατα περιγράφηκαν ειδικές δομές στην πλασματική μεμβράνη του ερυθροκυτττάρου, γνωστές ως λιπιδικές σχεδίες (lipid rafts). Αυτές είναι περιοχές πλούσιες σε χοληστερόλη και σφιγγολιπίδια που σχετίζονται με συγκεκριμένες πρωτεΐνες όπως οι φλοτιλλίνες (flotillins), οι στοματίνες (stomatins), οι G-πρωτεΐνες και οι β-αδρενεργικοί υποδοχείς. Λιπιδικές σχεδίες που έχει δειχθεί να παίζουν ρόλο στη μεταγωγή σήματος σε μη ερυθροειδή κύτταρα, έχουν δειχθεί να παίζουν ρόλο και σε ερυθροειδή κύτταρα όπου συμμετέχουν στη μεταγωγή σήματος από τους β-αδρενεργικούς υποδοχείς και στην αύξηση των επιπέδων κυκλικού AMP (cAMP), ρυθμίζοντας έτσι την είσοδο των παράσιτων της ελονοσίας στα υγιή ερυθροκύτταρα.
Μεμβρανικές πρωτεΐνες
thumb| Ανάλυση μεμβρανικών πρωτεϊνών του ερυθροκυττάρου με τη μέθοδο SDS-PAGE και χρώση τους με νιτρικό άργυρο (χρώση silver stain). Η πρωτεΐνη anion transporter είναι η πρωτεΐνη ζώνης 3 (band 3). Οι πρωτεΐνες του μεμβρανικού σκελετού είναι υπεύθυνες για την ελαστικότητα και τις αξιόλογες δυνατότητες παραμόρφωσης των ερυθροκυττάρων που τους επιτρέπουν να περνούν μέσα από τριχοειδή αγγεία των οποίων η διάμετρος είναι η μισή από τη δική τους (διάμετρος ερυθροκυττάρου ανθρώπου 6-8 μm) και στη συνέχεια, με τη διακοπή των συμπιεστικών δυνάμεων να μπορούν να επιστρέψουν στο κανονικό τους σχήμα.
Είναι γνωστές περί τις 50 μεμβρανικές πρωτεΐνες, που μπορούν να υπάρχουν σε μερικές εκατοντάδες έως και εκατομμύρια αντίγραφα στην πλασματική μεμβράνη του ερυθροκυττάρου. Περίπου 25 από αυτές τις μεμβρανικές πρωτεΐνες είναι υπεύθυνες για τα διαφορετικά αντιγόνα που καθορίζουν τις ομάδες αίματος, όπως για παράδειγμα τα αντιγόνα Α, Β και Rh (ρέζους), καθώς και άλλα λιγότερο γνωστά. Οι μεμβρανικές πρωτεΐνες επιτελούν πλήθος λειτουργιών όπως η μεταφορά ιόντων και μορίων από το εξωκυτταρικό περιβάλλον προς το εσωτερικό ή/και αντίστροφα, η κυτταρική προσκόλληση και αλληλεπίδραση με άλλα κύτταρα όπως τα ενδοθηλιακά κύτταρα, η μεταγωγή σήματος και άλλες. Οι ομάδες αίματος στον άνθρωπο οφείλονται σε παραλλαγές των επιφανειακών γλυκοπρωτεΐνών των ερυθροκυττάρων. Διαταραχές των πρωτεϊνών της πλασματικής μεμβράνης του ερυθροκυττάρου δύνανται να οδηγήσουν σε ασθένειες όπως η κληρονομική σφαιροκυττάρωση, η κληρονομική ελλειπτοκυττάρωση, η κληρονομική στοματοκυττάρωση και η παροξισμική νυκτερινή αιμοσφαιρινουρία.
Οι μεμβρανικές πρωτεΐνες του ερυθροκυττάρου ταξινομημένες με βάση τη λειτουργία τους: thumb| Κύριες πρωτεΐνες της μεμβράνης του ερυθροκυττάρου
Μεταφορά ιόντων-μορίων
Κυτταρική προσκόλληση
Οι παρακάτω πρωτεΐνες σχηματίζουν συνδέσεις με τον κυτταροσκελετό που βρίσκεται κάτω ακριβώς από τη μεμβρανική διπλοστοιβάδα και που ονομάζεται μεμβρανικός σκελετός.
Απομόνωση ερυθροκυττάρων
Τα ερυθροκύτταρα απομονώνονται από ολικό αίμα με φυγοκέντριση, έπειτα από την οποια τα κυτταρικά συστατικά του αίματος (η συντρηπτική πλειοψηφία των οποίων είναι τα ερυθροκύτταρα) πέφτουν στο ίζημα, ενώ το υπερκείμενο υγρό είναι το πλάσμα του αίματος. Ακολουθεί συνήθως αφαίρεση του πλάσματος και τα συμπυκνωμένα ερυθροκύτταρα αποθηκεύονται για να χρησιμοποιηθούν σε μεταγγίσεις. Σε περιπτώσεις που απαιτείται πιο καθαρός πληθυσμός ερυθροκυττάρων ή απαιτείται απομόνωση των λευκοκυττάρων, ολικό αίμα επιστοιβάζεται σε διάλυμα συγκεκριμένης πυκνότητας (π.χ. Ficoll) και φυγοκεντρείται. Τα ερυθροκύτταρα λόγω της μεγάλης τους εσωτερικής πυκνότητας (>1,083g/ml) διαπερνούν το διάλυμα και πέφτουν στο ίζημα. Αντίθετα, τα λευκοκύτταρα λόγω της χαμηλότερης πυκνότητάς τους δεν μπορούν να το διαπεράσουν και έτσι σχηματίζουν μια χαρακτηριστική υπόλευκη στοιβάδα εντός της ζώνης του πλάσματος που μπορεί εύκολα να αφαιρεθεί.
Ντόπινγκ αίματος
Το ντόπινγκ αίματος είναι μια παράνομη μέθοδος βελτίωσης επιδόσεων που χρησιοποιείται από αθλητές. Αφορά στην καταρχήν απομόνωση ενός λίτρου (1l) αίματος από τον ίδιο τον αθλητή κάποιο χρονικό διάστημα πριν από αγώνες. Κατόπιν, τα ερυθροκύτταρα απομονώνονται, παγώνονται και αποθηκεύονται (τα ερυθροκύτταρα μπορούν να αποθηκευτούν έως και 5 εβδομάδες στους -79 °C), προκειμένου να μεταγγιστούν στον αθλητή λίγο πριν από τους αγώνες. Η πρακτική αυτή ήταν παλαιότερα πολύ δύσκολο να ανιχνευθεί και να αποδειχθεί από τις αρμόδιες αρχές αντι-ντόπινγκ, όμως σύγχρονα μέσα όπως η χρήση κυτταρομετρίας ροής την έχουν καταστήσει σε υψηλό ποσοστό των περιπτώσεων ανιχνεύσιμη. Παράλληλα, η πρακτική αυτή εμπεριέχει κίνδυνο για την υγεία του αθλητή ή της αθλήτριας που θα την εφαρμόσει, καθώς το κυκλοφορικό τους σύστημα έχει πολύ μικρό χρονικό διάστημα να προσαρμοστεί στο αυξημένο ιξώδες του αίματος λόγω της απότομης αύξησης του αριθμού των ερυθροκυττάρων στο αίμα.
Ένας άλλος παράνομος τρόπος αύξησης του αριθμού των ερυθροκυττάρων στο αίμα προς βελτίωση αθλητικών επιδόσεων είναι μέσω της χρήσης της ορμόνης ερυθροποιητίνη.
Τεχνητή παραγωγή ερυθροκυττάρων
Το 2008 ανακοινώθηκε ότι ανθρώπινα εμβρυονικά βλαστικά κύτταρα (embryonic stem cells) "καθοδηγήθηκαν" στο εργαστήριο ώστε να μετατραπούν σε ερυθροκύτταρα. Το μεγαλύτερο εμπόδιο ήταν η επίτευξη της αποπυρήνωσης, δηλαδή η αποβολή του πυρήνα από τους ώριμους ερυθροβλάστες ώστε να μετατραπούν σε δικτυοερυθροκύτταρα. Το εμπόδιο αυτό υπερπηδήθηκε με την καλλιέργεια των ερυθροβλαστών πάνω σε κύτταρα στρώματος (stroma cells) του μυελού των οστών. Ελπίζεται ότι στο μέλλον η παραγωγή ερυθροκυττάρων στο εργαστήριο ή και σε βιομηχανική κλίμακα θα μπορέσει να καλύψει τις ανάγκες που έχει η ανθρωπότητα για μεταγγίσεις.
Ασθένειες και διαγνωστικά εργαλεία
frame|right|Ερυθροκύτταρα με χαρακτηριστικό δρεπανοειδές σχήμα από ασθενείς με [[δρεπανοκυτταρική αναιμία αναμεμειγμένα με υγιή ερυθροκύτταρα φακοειδούς σχήματος.]]
Στις ασθένειες του αίματος όπου τα ερυθροκύτταρα παίζουν ρόλο περιλαμβάνονται:
thumb| right|Επίδραση αλλαγών στην [[ωσμωτική πίεση επί των ερυθροκυττάρων. Σε υπερτονικό περιβάλλον τα ερυθροκύτταρα συρρικνώνονται λόγω απώλειας νερού, ενώ το αντίθετο συμβαίνει όταν βρεθούν σε υποτονικό περιβάλλον. Και στις δύο περιπτώσεις κινδυνεύουν με διάρρηξη.]]
Άλλα διαθέσιμα διαγνωστικά τεστ καταγράφουν παραμέτρους των ερυθροκυττάρων που είναι σημαντικές όπως:
Εξωτερικοί σύνδεσμοι
Κατηγορία:Ζωικά κύτταρα Κατηγορία:Αιματολογία Κατηγορία:Αναπνοή Κατηγορία:Αίμα
Λένα Βαλαωρίτου - Σκαραμαγκά
Η Λένα Βαλαωρίτου-Σκαραμαγκά, (Αθήνα 1 Μαρτίου 1897 – Ιωάννινα 1967) ήταν Ελληνίδα αθλήτρια της Αντισφαίρισης.
Βιογραφικά στοιχεία
Γεννήθηκε στην Αθήνα και ήταν κόρη του Περικλή Βαλαωρίτη και της Ερριέτας Σκαραμαγκά. Παντρεύτηκε τον Ιβάν Σκαραμαγκά της γνωστής οικογένειας αλλά μετά από λίγα χρόνια χώρισαν. Ξεκίνησε το τένις σε πολύ μικρή ηλικία ενώ μέλη της οικογένειάς της ήταν ήδη μέλη και αθλητές στον Ο.Α. Αθηνών, μέλος του οποίου έγινε και η ίδια.
Καθλίν Χάμιλτον του Άμπερκορν
Η Καθλίν Χάμιλτον του Άμπερκορν (Kathleen Hamilton of Abercorn, γεννημένη ως Μαίρη Αικατερίνη Κράιτον Mary Katherine Crichton, 8 Ιουλίου 1905 - 2 Φεβρουαρίου 1990) ήταν Βρετανίδα ευγενής.
Γεννήθηκε στις 8 Ιουλίου 1905 στο Πάντινγκτον, και ήταν κόρη του Ερρίκου Κράιτον, Υποκόμη Κράιτον και της Λαίδης Μαίρης Γκρόσβενορ.
Λένα Βαλαωρίτου - Σκαραμαγκά
Βιογραφικά στοιχεία
Διετέλεσε γενικός γραμματέας της τεχνικής επιτροπής αντισφαίρισης του ΣΕΓΑΣ από το 1920 έως το 1938 και πρόεδρος το 1929 - 1931. Απεβίωσε στα Γιάννενα όπου βρισκόταν για την οργάνωση αθλητικής εκδήλωσης.
Καθλίν Χάμιλτον του Άμπερκορν
Παραπομπές
Κατηγορία:Βρετανοί ευγενείς Κατηγορία:Κυρίες των Ρομπών Κατηγορία:Βρετανίδες δούκισσες
NGC 5705
Ο NGC 5705 είναι σπειροειδής γαλαξίας στον αστερισμό Παρθένο. Ανήκει σε μικρή ομάδα γαλαξιών στην οποία περιλαμβάνονται επίσης οι NGC 5691, NGC 5713 και NGC 5719. Βάσει διαφορετικών μετρήσεων εκτιμάται πως απέχει από 19,6 μέχρι 27 εκατομμύρια παρσέκ από το Ηλιακό Σύστημα, ενώ το φαινόμενο μέγεθος του είναι 13,2. Τον ανακάλυψε ο Γάλλος αστονόμος Εντουάρ Στεφάν (Édouard Stephan) στις 17 Μαΐου 1884.
Εξωτερικοί σύνδεσμοι
5705 52395 09447 Κατηγορία:Σπειροειδείς γαλαξίες Κατηγορία:Παρθένος (αστερισμός)
Κρούμ Ποπόβ
Ο Κρούμ Κιμόβ Ποπόβ (Крум Кимов Попов) ήταν βούλγαρος πολιτικός της Βουλγαρικής Αγροτικής Εθνικής Ένωσης, δήμαρχος της Σόφιας (1922 - 1923).
Βιογραφία
Γεννήθηκε στις 4 Ιουνίου 1892 στο χωριό Karaach (σήμερα η πόλη Λέβκσι). Αποφοίτησε από το Λύκειο του Πλέβεν κι εργάστηκε για λίγο ως δάσκαλος. Έγινε δεκτός ως φοιτητής νομικής στο Πανεπιστήμιο της Σόφιας αλλά έκοψε την εκπαίδευση και έλαβε μέρος στους πολέμους για εθνική ενοποίηση.
Μέλος της Βουλγαρικής αγροτικής εθνικής ένωσης και πρόεδρος της περιφερειακής αγροτικής ένωσης στο Πλέβεν. Γενικός γραμματέας του υπουργείου εσωτερικών επί κυβέρνησης Αλεξάντερ Σταμπολίσκι (1920) και Αναπληρωτής Γενικός Γραμματέας της Βουλγαρικής Αγροτικής Ένωσης.
Δήμαρχος της Σόφιας (8 Σεπτεμβρίου 1922 - 9 Ιουνίου 1923). Συνεισφέρει σημαντικά στη διοικητική και υποδομική ανάπτυξη της πόλης. Κατά τη διάρκεια του πραξικοπήματος στις 9 Ιουνίου 1923 όπου κατεστάλη η κυβέρνηση Σταμπολίνσκι, συνελήφθη και σκοτώθηκε στο χωριό Gorublyane, κοντά τότε στη Σόφια (τώρα συνοικία της Σόφιας).
Πηγές
Κατηγορία:Δήμαρχοι Σόφιας Κατηγορία:Βούλγαροι εκπαιδευτικοί
Καλαθοσφαίριση στους Θερινούς Ολυμπιακούς Αγώνες 2008
Τα τουρνουά καλαθοσφαίρισης της 29ης Ολυμπιάδας έλαβαν χώρα μεταξύ 9 και 24 Αυγούστου 2008 στο κλειστό στάδιο Wukesong του Πεκίνου. Ήταν η 17η φορά που το άθλημα συμπεριλαμβανόταν στο επίσημο πρόγραμμα των ανδρών και η 10η στων γυναικών.
Σε κάθε κατηγορία συμμετείχαν 12 εθνικές ομάδες από όλες τις ηπειρωτικές ζώνες της FIBA. Νικήτριες και στα δύο τουρνουά αναδείχθηκαν οι ομάδες των Ηνωμένων Πολιτειών Αμερικής.
Κατάταξη
Κατηγορία:Καλαθοσφαίριση στους Ολυμπιακούς Αγώνες Κατηγορία:Θερινοί Ολυμπιακοί Αγώνες 2008
Βραβεία Αμερικανικής Ακαδημίας Κινηματογράφου 1940
Η 13ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1999, έλαβε χώρα στις 27 Φεβρουαρίου 1941. Η τελετή πραγματοποιήθηκε στο Ξενοδοχείο Millennium Biltmore στο Λος Άντζελες της Καλιφόρνιας και την παρουσίαση ανέλαβε για δεύτερη φορά ο Μπομπ Χόουπ. Για πρώτη φορά στην ιστορία των βραβείων, τα ονόματα των νικητών ήταν εσώκλειστα σε φάκελο.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1940
Προσοχή, κίνδυνος!
Το Προσοχή, κίνδυνος! είναι ένα ελληνικό θρίλερ του 1983, σε παραγωγή, σενάριο και σκηνοθεσία Γιώργου Σταμπουλόπουλου. Πρωταγωνιστεί ο Τίτος Βανδής.
Montenegro Airlines
H Montenegro Airlines (μαυροβουνιακά: Монтенегро ерлајнс) είναι ο εθνικός αερομεταφορέας του Μαυροβουνίου. Η έδρα της αεροπορικής εταιρίας είναι στην Ποντγκόριτσα. Πραγματοποιεί πτήσεις σε όλη την Ευρώπη από το αεροδρόμιο της Ποντγκόριτσα και από το αεροδρόμιο Tivat.
Προσοχή, κίνδυνος!
Πλοκή
Ένας πατέρας, οι δυο γιοι του και η κόρη του στήνουν ενέδρες θανάτου σε διερχόμενα αυτοκίνητα, με σκοπό τη ληστεία με την ανοχή της αστυνομίας και των συγχωριανών τους. Η σχέση με την κόρη του είναι αιμομικτική, ο ίδιος είναι προϊόν του παρακράτους της Δεξιάς, ένας βίαιος άνθρωπος που δυναστεύει τα παιδιά του. Ο ένας γιος προσπαθεί να ξεφύγει από αυτήν την κόλαση και ο άλλος, ανάπηρος σωματικά και πνευματικά, προσπαθεί να μιμηθεί τον πατέρα του. Τελικά κατακρεουργεί την αδερφή του με ένα τσεκούρι.
Montenegro Airlines
Ιστορία
Η αεροπορική εταιρεία ιδρύθηκε στις 24 Οκτωβρίου 1994 από την κυβέρνηση της Ομοσπονδιακής Δημοκρατίας της Γιουγκοσλαβίας. Το πρώτο αεροσκάφος της ήταν ένα Fokker 28 Mk4000 (με το ψευδώνυμο "Lovćen") που αγοράστηκε σχεδόν δύο χρόνια αργότερα το 1996. Η πρώτη εμπορική πτήση πραγματοποιήθηκε στις 7 Μαΐου του 1997 μεταξύ της Ποντγκόριτσα και του Μπάρι της Ιταλίας.
Προσοχή, κίνδυνος!
Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1983-1984 και, κόβοντας 33.986 εισιτήρια, κατατάχθηκε στην 21η θέση ανάμεσα σε 33 ταινίες της ίδιας σεζόν.
Εξωτερικές πηγές
Κατηγορία:Ελληνικές ταινίες Κατηγορία:Ταινίες του 1983 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές θρίλερ ταινίες Κατηγορία:Ελληνικές ταινίες δράσης Κατηγορία:Ταινίες γυρισμένες στην Ελλάδα Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες παραγωγής Ελληνικού Κέντρου Κινηματογράφου
Montenegro Airlines
Ιστορία
Τον Αύγουστο του 2016, αναφέρθηκε ότι οι λογαριασμοί που ανήκουν στη Montenegro Airlines έχουν παγώσει, αφού η αεροπορική εταιρεία δεν συμμορφώθηκε με τη δικαστική απόφαση σχετικά με την πληρωμή χρεών προς τον αερομεταφορέα της χώρας. Η Montenegro Airlines οφείλει στην εταιρεία περισσότερα από 15 εκατομμύρια δολάρια.
Προορισμοί
Από τον Ιούλιο του 2018, η Montenegro Airlines κάνει πτήσεις σε 21 διαφορετικούς προορισμούς, στη Δανία, στη Γαλλία, στη Γερμανία, στην Ιταλία, στη Ρωσία, στην Αυστρία, στη Σλοβενία, στη Σερβία, στην Ελβετία και στο Ηνωμένο Βασίλειο. μικρογραφία|255x255εσ|Fokker 100, Montenegro Airlines
Συμφωνίες κοινού κωδικού
Η Montenegro Airlines έχει κοινό κωδικό με τις ακόλουθες αεροπορικές εταιρείες:
Στόλος
μικρογραφία| Montenegro Airlines Embraer 195
Σημερινός στόλος
μικρογραφία| Montenegro Airlines Fokker 100 Από τον Ιούλιο του 2018, ο στόλος του Montenegro Airlines αποτελείται από τα ακόλουθα αεροσκάφη:
Παλαιότερα αεροσκάφη
Η αεροπορική εταιρεία είχε παλιά τα ακόλουθα αεροσκάφη:
Παραπομπές
<references group="" responsive="0">
Εξωτερικοί σύνδεσμοι
Κατηγορία:Ευρωπαϊκές αεροπορικές εταιρείες
Παναγής Κοκκινάτος
Ο Παναγής Κοκκινάτος του Γερασίμου (Πρέβεζα, 1882 - Αθήνα, 8 Αυγούστου 1959) ήταν Έλληνας δημοσιογράφος και πολιτικός, ο οποίος διετέλεσε βουλευτής Πρέβεζας τρεις φορές (1920-1923, 1923-1925 και 1936).
Βιογραφία
Γεννήθηκε στην Πρέβεζα το 1882. Ήταν γόνος ευκατάστατης οικογένειας και ο πατέρας του Γεράσιμος Κοκκινάτος διετέλεσε δημογέροντας της Πρέβεζας από το 1907 έως το 1909. Σπούδασε στη Σχολή Πολιτικών Επιστημών του Πανεπιστημίου του Παρισιού. Διετέλεσε πρόεδρος του Δημοτικού Συμβουλίου Πρέβεζας από το 1917 έως το 1920. Ο αδελφός του Ιωάννης Κοκκινάτος (1890-1966) ήταν δικηγόρος και βουλευτής Πρέβεζας. Ο Παναγής πέθανε στην Αθήνα στις 8 Αυγούστου 1959 και κηδεύτηκε στις 9 Αυγούστου.
Βιβλιογραφικές παραπομπές
Κατηγορία:Έλληνες δημοσιογράφοι Κατηγορία:Βουλευτές Πρέβεζας
Κατερίνα Δελή
Η Κατερίνα Δελή, γεννημένη στις 12 Ιανουαρίου 1975 στην Αθήνα, είναι Ελληνίδα καλαθοσφαιρίστρια. Διαθέτει ύψος 1,70 μέτρα και αγωνίζεται στη θέση του Point Guard.
Ελληνικά πρωταθλήματα
Η Κατερίνα Δελή γεννήθηκε στις 12 Ιανουαρίου 1975 στην Αθήνα. Ξεκίνησε το μπάσκετ στην Ακαδημία Ηλιούπολης και συνέχισε στον Σπόρτιγκ, στα Άνω Λιόσα και στον Πανιώνιο, κατακτώντας με όλους τους συλλόγους που αγωνίστηκε το Πρωτάθλημα Ελλάδας καθώς και το Κύπελλο Ελλάδος.
Την τελευταία ημέρα των μεταγραφών για την αγωνιστική περίοδο 2005-06 η Δελή συμφώνησε με τον Πανιώνιο και, φορώντας το περιβραχιόνιο της αρχηγού, βοήθησε την ομάδα να ανέλθει από την Α2 Εθνική στην κορυφαία κατηγορία του ελληνικού γυναικείου μπάσκετ. Την επόμενη χρονιά, 2006-07, η Δελή προσέθεσε με την ομάδα της Νέας Σμύρνης στην τροπαιοθήκη της το έβδομο προσωπικό της Πρωτάθλημα Ελλάδος.
Τον Ιούνιο του 2009 έλαβε μεταγραφή στη - νεοφώτιστη τότε στην Α1 Εθνική Κατηγορία - Φ.Ε.Α. Ν. Φιλαδέλφειας / Ν. Χαλκηδόνας. Η αθλήτρια παρέμεινε στο σύλλογο τρία χρόνια, διατελώντας και αρχηγός της. Κατά την αγωνιστική περίοδο 2009-10 ο σύλλογος αγωνίστηκε στον τελικό του Κυπέλλου Ελλάδος, όπου, ωστόσο, υπέστη συντριπτική ήττα με σκορ 87-39 από τον Αθηναϊκό, χρονιά κατά την οποία η ομάδα του Βύρωνα κατέκτησε Triple Crown. Η επόμενη αγωνιστική περίοδος, 2010-11, υπήρξε η πιο επιτυχημένη αγωνιστικά στην ιστορία του συλλόγου, καθώς κατέλαβε την 3η θέση στην Α1 Εθνική κατά την κανονική περίοδο του πρωταθλήματος και τη 2η μετά τη διαδικασία των play-off. Στους τελικούς αντιμετώπισε την ομάδα του Αθηναϊκού, χάνοντας το τρόπαιο με τρεις συνεχόμενες ήττες. Την αγωνιστική περίοδο, 2011-12, η Φ.Ε.Α. αντιμετώπισε πολύ σοβαρά οικονομικά προβλήματα, με τις αθλήτριες να πραγματοποιούν αποχή από τις προπονήσεις για κάποιο διάστημα. Η Δελή δημοσίευσε στον Τύπο προσωπική επιστολή γνωστοποιώντας τα αιτήματα των συναθλητριών της.